Kolttakönkään vanha kirkko

Kolttakönkään vanha kirkko oli ortodoksinen kirkko Paatsjoen varrella Kolttakönkään kylässä Petsamossa. Kolttakönkään uudemman kirkon tavoin tämäkin kirkko oli pyhitetty marttyyrien Boriksen ja Glebin muistolle. Tämä hirsiseinäinen ja lautakattoinen kirkko oli neljä metriä pitkä, kolme metriä leveä ja kaksi metriä korkea. Kirkon harvat ikkunat olivat pieniä. Katolla oli pieni ristiin päättyvä sipulikupoli. Kirkko oli vuorattu vaakalaudoituksella vuonna 1870. Ikonostaasi oli kaksirivinen ja koostui pienehköistä ikoneista.

Perimätiedon mukaan kirkon oli rakentanut Petsamon luostarin perustaja munkki Trifon Petsamolainen vuonna 1565. Kolttakönkään vanha kirkko olikin vanhin käytössä ollut ortodoksinen kirkkorakennus Suomessa ennen sotia. Kirkko säilyi ehjinä sodissa ja jäi sisustuksineen rajan taakse, kun Petsamo luovutettiin Neuvostoliitolle vuonna 1944.

Lähteet

Viitteet 

Petsamon kirkkorakennukset

ru:Церковь Бориса и Глеба (Борисоглебский)#Старая церковь